Chiles forsvar
Store norske leksikon,Samfunn,Forsvar og sikkerhet,Forsvar i verden
Chile har verneplikt med førstegangstjeneste på 12 måneder i hæren og i flyvåpenet, og 18 måneder i marinen. De samlede styrketall for Chiles væpnede styrker er 77 200 aktivt personell, med en reserve på 40 000 personell (2018, IISS). I tillegg kommer 44 700 halvmilitære Carabineros. Kystvakten hører inn under marinen.
Hæren Hæren har en personellstyrke på 46 350 aktivt personell. Materiell omfatter 244 stridsvogner (115 Leopard 1 og 131 Leopard 2), 191 stormpanservogner, 548 pansrede personellkjøretøy, og 65 selvdrevet artilleri, hvorav 17 selvdrevet luftvernartilleri. I tillegg har hæren tungt artilleri, luftvernmissiler med kort rekkevidde, lett luftvernartilleri, åtte lette transportfly og 26 helikoptre. Flyvåpenet Flyvåpenet har en personellstyrke på 11 050 aktivt personell. Materiell omfatter 48 jagerfly (12 F-5 Tigre III, og 36 F-16), 10 kampfly av typen F-16, 16 angrepsfly av typen A-36 Halcón, tre rekognoseringsfly, ett AEW&C-fly, fem tankfly, 37 transportfly, 46 treningsfly (hvorav 14 Super Tucano som også kan benyttes som lette angrepsfly), 40 helikoptre, og tre middelstunge droner. Marinen Marinen har en personellstyrke på 19 800 aktivt personell, inkludert 3600 marinesoldater. Flåten omfatter fire taktiske undervannsbåter, en jager, syv fregatter, 12 patruljefartøy, ett dokklandingsskip, seks landgangsfartøy, og 13 logistikk- og hjelpefartøy.Marinens flyvåpen har fire antiubåtfly, fire maritime patruljefly, syv rekognoseringsfly, syv treningsfly, og 20 helikoptre.I tillegg har marinestyrkene av materiell 15 lette stridsvogner av typen Scorpion, 25 pansrede personellkjøretøy, tungt artilleri, sjømålsmissiler, og luftvernmissiler med kort rekkevidde.Kystvakten har 55 patruljefartøy. Carabineros De halvmilitære Carabineros hører til under innenriksdepartementet, og har en personellstyrke på 44 700 aktivt personell. Materiell omfatter 20 pansrede personellkjøretøy, fire lette transportfly, og 16 lette helikoptre. Internasjonale operasjoner Chile deltok i 2018 blant annet i FN-operasjonene på Kypros (UNFICYP) med 12 personell, og i Midtøsten (UNTSO) med tre observatører. Les mer i Store norske leksikon Chile Chiles historie Chiles politiske system Litteratur The International Institute of Strategic Studies (IISS) (2019). The Military Balance 2019, kapittel 8, Latin American and the Caribbean, sidene 404-407.